CELEX: 62011CN0059
Language: fi
Date: 2011-02-09 00:00:00
Title: Asia C-59/11: Ennakkoratkaisupyyntö, jonka Cour d'appel de Nancy (Ranska) on esittänyt 9.2.2011 — Association Kokopelli v. Graines Baumaux SAS

16.4.2011   
            
            
               FI
            
            
               Euroopan unionin virallinen lehti
            
            
               C 120/5
            
         Ennakkoratkaisupyyntö, jonka Cour d'appel de Nancy (Ranska) on esittänyt 9.2.2011 — Association Kokopelli v. Graines Baumaux SAS
   (Asia C-59/11)
   2011/C 120/08
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d'appel de Nancy
   
      Pääasian asianosaiset
   
   
      Kantaja: Association Kokopelli
   
      Vastaaja: Graines Baumaux SAS
   
      Ennakkoratkaisukysymys
   
   Ovatko neuvoston direktiivit 98/95/EY (1), 2002/53/EY (2) ja 2002/55/EY (3) sekä komission direktiivi 2009/145 (4) päteviä suhteessa seuraaviin Euroopan unionin perustavanlaatuisiin oikeuksiin ja periaatteisiin, toisin sanoen taloudellisen toiminnan harjoittamisen vapauden periaatteeseen, suhteellisuusperiaatteeseen, yhdenvertaisuusperiaatteeseen tai syrjintäkiellon periaatteeseen ja tavaroiden vapaan liikkuvuuden periaatteeseen, sekä elintarvikkeiden ja maatalouden kasvigeenivaroja koskevan kansainvälisen sopimuksen pohjalta annettuihin sitoumuksiin siltä osin kuin niissä säädetään vanhojen siementen ja taimien tuotantoa ja kaupan pitämistä koskevista vaatimuksista?
   
      (1)  Juurikkaiden siementen pitämisestä kaupan annetun direktiivin 66/400/ETY, rehukasvien siementen pitämisestä kaupan annetun direktiivin 66/401/ETY, viljakasvien siementen pitämisestä kaupan annetun direktiivin 66/402/ETY, siemenperunoiden pitämisestä kaupan annetun direktiivin 66/403/ETY, öljy- ja kuitukasvien siementen pitämisestä kaupan annetun direktiivin 69/208/ETY, viljelykasvilajien yleisestä lajikeluettelosta annetun direktiivin 70/457/ETY ja vihannesten siementen pitämisestä kaupan annetun direktiivin 70/458/ETY muuttamisesta sisämarkkinoiden vahvistamisen, geneettisesti muunnettujen kasvilajikkeiden ja kasvien geenivarojen osalta 14.12.1998 annettu neuvoston direktiivi 98/95/EY (EYVL 1999 L 25, s. 1).
   
      (2)  Viljelykasvilajien yleisestä lajikeluettelosta 13.6.2002 annettu neuvoston direktiivi 2002/53/EY (EYVL L 193, s. 1).
   
      (3)  Vihannesten siementen pitämisestä kaupan 13.6.2002 annettu neuvoston direktiivi 2002/55/CE (EYVL L 193, s. 33).
   
      (4)  Sellaisten maatiaiskantojen ja -lajikkeiden, joita on perinteisesti kasvatettu erityisissä paikallisissa ja alueellisissa olosuhteissa ja joita uhkaa geneettinen köyhtyminen, sekä lajikkeiden, joilla ei ole varsinaista merkitystä kaupallisen viljelytuotannon kannalta mutta jotka on kehitetty erityisiä kasvuolosuhteita varten, hyväksymiseen ja siementen kaupan pitämiseen tehtävistä poikkeuksista 26.11.2009 annettu komission direktiivi 2009/145/CE (EYVL L 312, s. 44).